Babelscape/SREDFM huggingface dataset:
Χρυσή Ορδή

Η Χρυσή Ορδή (Μογγολικά: Алтан Орд, Ρωσικά: Золотая Орда) είναι περιληπτικός ιστορικός όρος, ο οποίος περιγράφει τα μογγολικάφύλα που εισέβαλαν μέσω του Καυκάσου στην Ανατολική και Κεντρική Ευρώπη κατά τις πρώτες δεκαετίες του 13ου αιώνα ("Μογγολική Εισβολή"), καταλύοντας τη Βουλγαρία του Βόλγα και το Κράτος των Ρως. Χρησιμοποιείται επίσης για το χανάτο που συγκροτήθηκε από αυτά τα φύλα μετά την ολοκλήρωση της εισβολής, καταλαμβάνοντας στη μέγιστη ακμή του μια τεράστια επικράτεια, από τα Καρπάθια Όρη στα δυτικά έως την περιοχή της οροσειράς Αλτάι στα ανατολικά, σε εδάφη που σήμερα ανήκουν στις παρακάτω χώρες:
Η Χρυσή Ορδή το 1389. Με πιο ανοικτό χρώμα απεικονίζεται η [[Μοσχοβία]].

* ολόκληρη τη Μολδαβία και τη νότια Ουκρανία,
* το ευρωπαϊκό τμήμα της Ρωσίας εκτός από το τμήμα που καταλάμβανε η Φεουδαλική Δημοκρατία του Νόβγκοροντ,
* το μεγαλύτερο κομμάτι του Καζακστάν και ένα μικρό του Ουζμπεκιστάν,
* τη δυτική Σιβηρία.

Η ονομασία "Χρυσή Ορδή" επινοήθηκε κατά τη σύγχρονη εποχή (όπως π.χ. ο όρος Βυζαντινή Αυτοκρατορία) - η πρώτη γραπτή αναφορά σε αυτήν γίνεται μόλις το 17ο αιώνα. Οι ίδιοι οι κάτοικοί του φαίνεται πως αποκαλούσαν το κράτος τους "Ουλούς Ζούτσι" (Γη του Ζούτσι, του πρωτότοκου γιου του Τζένγκις Χαν), ή "Χανάτο των Κιπτσάκ" (από ένα αρχαίο τουρκικό φύλο που κατοικούσε στην περιοχή). Είναι επίσης "περιληπτικός" όρος, αφού δεν περιγράφει ένα συγκεκριμένο έθνος, αλλά μία πανσπερμία νομαδικών φύλων με κοινή μογγολική και τουρκική καταγωγή που τέθηκαν υπό κοινή ηγεσία. Το μείγμα αυτό αναφέρεται συχνά και ως Τάταροι, από την αρχαία μογγολική φυλή Τατά. Αυτή η ονομασία έχει επιβιώσει στους αιώνες, χαρακτηρίζοντας τους τουρκομογγολικής καταγωγής κατοίκους της περιοχής του ποταμού Βόλγα.
Γεώργιος Μέγας

Ο Γεώργιος Μέγας (Μεσημβρία, 13 Αυγούστου 1893 - Αθήνα, 22 Οκτωβρίου 1976) ήταν Έλληνας λαογράφος και καθηγητής Πανεπιστημίου.
Ρέα Λεονταρίτου

right|275px|thumb|Ρ. Λεονταρίτου, "Μυκονιάτικα σπίτια" (χωρίς χρονολογία;). Ελαιογραφία σε καμβά, 73 εκ. x 50 εκ.
Η Ρέα Λεονταρίτου (Σμύρνη, 1910 – Αθήνα, 1992) ήταν Ελληνίδα ζωγράφος και γραφίστρια.
Καισάριος Δαπόντες

Ο Κωνσταντίνος, μετέπειτα Καισάριος Δαπόντες (1713 ή 1714 – 4 Δεκεμβρίου 1784) ήταν ένας από τους σημαντικότερους Έλληνες στιχουργούς και χρονογράφους του 18ου αιώνα. Η πολυκύμαντη ζωή του Δαπόντε συνοδεύεται από ένα εκπληκτικά πληθωρικό, ποικίλο και ενδιαφέρον συγγραφικό έργο. Η ζωή του ήταν πολυτάραχη και το 1746 έπεσε στη δυσμένεια των Τούρκων, για να καταφύγει στην αυλή του Χάνη της Κριμαίας και το επόμενο έτος φυλακίστηκε στην Κωνσταντινούπολη για 20 μήνες, διάστημα που αφιέρωσε στη συγγραφή θρησκευτικών ύμνων, επιστολών και εκτενέστερων έμμετρων έργων, όπως ο "Καθρέπτης γυναικών".
Όθων Περβολαράκης

right|265x265px|thumb|Ο. Περβολαράκης, "Χιονισμένο τοπίο" (χωρίς χρονολογία;). Τέμπερα, 39 εκ. x 31 εκ.
Ο Όθων Περβολαράκης (Αθήνα, 1887 – Αθήνα, 1974) ήταν Έλληνας ζωγράφος και λιθογράφος.
Σιδηροδρομικός Σταθμός Μεγαλόπολης

Ο Σιδηροδρομικός Σταθμός Μεγαλόπολης είναι σταθμός του Ο.Σ.Ε., επί της σιδηροδρομικής γραμμής Λεύκτρου - Μεγαλόπολης, στη χιλιομετρική θέση 5,270 από το Λεύκτρο και της οποίας αποτελεί τερματικό σταθμό. Βρίσκεται στη Μεγαλόπολη και πήρε το όνομά του από την πόλη που εξυπηρετεί. 

Εγκαινιάστηκε στις 26 Μαΐου 1899 και καταργήθηκε ως επιβατικός σταθμός στις 5 Φεβρουαρίου 1979, όμως συνέχισε να εξυπηρετεί ως εμπορευματικός σταθμός. Διαθέτει πλευρική αποβάθρα και σήμερα βρίσκεται υπό ανακαίνιση.

Μεγαλοπολη
Μεγαλοπολη
Μεγαλοπολη
Μαράια Κάρεϊ

Η Μαράια Κάρεϊ (Mariah Carey, γεν. 27 Μαρτίου 1969 ή 1970) είναι Αμερικανίδα τραγουδίστρια, στιχουργός, παραγωγός και ηθοποιός.
Μπάνια Λούκα

thumb|200px|δρόμος ``Γοσποδσκα``
Η Μπάνια Λούκα (σερβικά: "Бања Лука", κροατικά και βοσνιακά: "Banja Luka"), είναι η δεύτερη μεγαλύτερη πόλη της Βοσνίας-Ερζεγοβίνης και έδρα κυβέρνησης και μεγαλύτερη πόλη της Σερβικής Δημοκρατίας. Έχει πληθυσμό 150.997 κατοίκους και είναι το μεγαλύτερο κέντρο της Βοσνιακής Κράινας, περιοχής που καλύπτει τη δυτική Βοσνία-Ερζεγοβίνη. Ο δήμος έχει στάτους πόλης.

Η Μπάνια Λούκα ως έδρα κυβέρνησης της Σερβικής Δημοκρατίας συγκεντρώνει πολλά κυβερνητικά κτίρια, ενώ είναι και η έδρα του ομώνυμου πανεπιστημίου.
Τίγρης ποταμός

thumb|right|250px|Η διαδρομή του Τίγρη σε Τουρκία και Ιράκ

Ο Τίγρης ποταμός (σουμεριακά: "Idigna" "Idigina", ακκαδικά: ', "Dijlah" , ', "Tigris", "Dglatʿ", "", "Hiddekel", , ) είναι ο ένας από τους δυο μεγάλους ποταμούς (ο άλλος είναι ο Ευφράτης) που καθορίζουν την περιοχή της Μεσοποταμίας. Πηγάζει από τα βουνά της Ανατολίας στην Τουρκία, διαρρέει το Ιράκ, και στα νότια της χώρας ενώνεται με τον Ευφράτη και εκβάλλει στον Περσικό Κόλπο. Ρέει για συνολικό μήκος περίπου 1.900 χλμ.

Πολλές από τις σημαντικές αρχαίες πόλεις της Μεσοποταμίας, όπως η Κτησιφών, η Σελεύκεια, η Νινευή κτίστηκαν στις όχθες του, όπου άκμασε και ο πολιτισμός των Σουμερίων, προκειμένου να εκμεταλλευτούν τα νερά του για άρδευση. Στα νεότερα χρόνια ο Τίγρης αποτέλεσε σημαντική οδό θαλάσσιων μεταφορών, καθώς είναι πλωτός στο μεγαλύτερο μήκος του. Πάνω στον ποταμό έχουν κατασκευαστεί αρκετά υδροηλεκτρικά φράγματα για παραγωγή ηλεκτρικής ενέργειας, τόσο στην Τουρκία όσο και στο Ιράκ.
Σεργκέι Μπριν

Ο Σεργκέι Μπριν ("Sergey Brin", "Серге́й Миха́йлович Брин", 21 Αυγούστου 1973) είναι Ρώσος-Αμερικανός επιχειρηματίας, μηχανικός υπολογιστών και συνιδρυτής της μηχανής αναζήτησης Google, μαζί με τον Λάρρυ Πέιτζ. Είναι ο πρόεδρος της Alphabet Inc, μητρική εταιρεία της Google και άλλων εταιρειών που ανήκαν στην Google. Το περιοδικό ""The Economist", αναφέρθηκε στον Μπριν ως "Διαφωτισμένο Άνθρωπο" και ότι είναι κάποιος που πιστεύει ότι "η γνώση είναι πάντα καλή και σίγουρα πάντα καλύτερη από την άγνοια", μια φιλοσοφία η οποία εκφράζει την αποστολή της Google, "Οργανώστε τις πληροφορίες του κόσμου, έτσι ώστε να είναι καθολικά προσβάσιμες και χρήσιμες"".
Ρόμπερτ Λάι

Ο Ρόμπερτ Λάι ("Robert Ley", 15 Φεβρουαρίου 1890 – 25 Οκτωβρίου 1945) ήταν Γερμανός ναζιστής πολιτικός, επικεφαλής του Γερμανικού Μετώπου Εργασίας ("Deutsche Arbeitsfront") από το 1933 έως το 1945. Συνελήφθη και μετά την καταδικαστική ετυμηγορία στην Δίκη της Νυρεμβέργης (ως εγκληματίας πολέμου) αυτοκτόνησε.
Λάρρυ Πέιτζ

thumb|250px|right|Ο Λάρρυ Πέιτζ
Ο Λάρρυ Πέιτζ ("Lawrence "Larry" Page", 26 Μαρτίου 1973) είναι Αμερικανός επιχειρηματίας και συνιδρυτής της μηχανής αναζήτησης Google, μαζί με τον Σεργκέι Μπριν. Είναι διευθύνων σύμβουλος της Alphabet Inc, μητρική εταιρεία της Google και άλλων εταιρειών που ανήκαν στην Google.
Κωνσταντίνος Χριστοφόρου

Ο Κωνσταντίνος Χριστοφόρου (25 Απριλίου 1977) είναι Ελληνοκύπριος τραγουδιστής.
Πέτρος Βασιλειάδης

:Για τον ακαδημαϊκό, δείτε Πέτρος Βασιλειάδης (ακαδημαϊκός)"

Ο Πέτρος Βασιλειάδης (1945-) είναι ομότιμος καθηγητής του Τμήματος Θεολογίας του Αριστοτέλειου Πανεπιστημίου Θεσσαλονίκης (ΑΠΘ), Πρόεδρος του Κέντρου Οικουμενικών, Ιεραποστολικών και Περιβαλλοντικών Μελετών «Μητρ. Παντελεήμων Παπαγεωργίου» (CEMES) και της Παγκόσμιας Συνομοσπονδίας Θεολογικών Εκπαιδευτικών Ιδρυμάτων (WOCATI). Γεννήθηκε στη Θεσσαλονίκη το 1945, σπούδασε Θεολογία και Μαθηματικά στο AΠΘ, και έκανε μεταπτυχιακές σπουδές στη Βιβλική Κριτική και Βιβλική Θεολογία στα πανεπιστήμια Kings’ College του Λονδίνου και Χαϊδελβέργης της Γερμανίας.
Μέμος Μπεγνής

Ο Μέμος Μπεγνής (20 Νοεμβρίου 1974) είναι Έλληνας ηθοποιός.
Αφροδίτη Σκαφίδα

Η Αφροδίτη Σκαφίδα είναι αθλήτρια του στίβου που αγωνίζεται με την ομάδα του Ολυμπιακού. 

Γεννήθηκε στις 20 Μαρτίου του 1982. Ασχολείται με το άλμα επί κοντώ, στο οποίο μάλιστα κατέχει και το πανελλήνιο ρεκόρ με ύψος 4,48μ που πέτυχε στο πανελλήνιο πρωτάθλημα στίβου τον Ιούνιο του 2005 στην Αθήνα. Πανελλήνιο ρεκόρ με 4,55μ σημείωσε η Ελληνίδα πρωταθλήτρια στο άλμα επί κοντώ γυναικών, κατά την τρίτη ημέρα του Πανελληνίου πρωταθλήματος στίβου στο ΟΑΚΑ. Η Σκαφίδα υπερέβη πρώτα τα 4,50μ και στη συνέχεια τα 4.55μ για να καταρρίψει την προηγούμενη δική της κορυφαία επίδοση που ήταν 4,48μ από τις 11 Ιουνίου 2005 και πάλι στο Ολυμπιακό Στάδιο. Κατέχει την 4η θέση σε επίδοση στην Ευρώπη και την 9η στον κόσμο το 2008. Στις 30 Ιανουαρίου 2010 έθεσε νέο Πανελλήνιο ρεκόρ στην διάρκεια ημερίδας κλειστού στίβου περνώντας τα 4,41μ.

Από τον Φεβρουάριο μέχρι τον Ιούνιο του 2019 συμμετέιχε στο τηλεοπτικό ριάλιτι επιβίωσης survivior στον Σκάι όπου διαγωνίζονταν με την ελληνική ομάδα, αλλά λίγους μήνες αργότερα άλλαξε ομάδα και πήγε στην άσπρη ομάδα. Κατάφερε να φτάσει στους τέσσερις φιναλίστ για την Ελλάδα, αλλά δεν κατάφερε να προκριθεί στον μεγάλο τελικό και τελικώς πήρε την 4η θέση.
Γκούσταφ Κρουπ φον Μπόλεν ουντ Χάλμπαχ

Ο Γκούσταφ Κρουπ φον Μπόλεν ουντ Χάλμπαχ ("Gustav Krupp von Bohlen und Halbach") ήταν ο επικεφαλής του γερμανικού ομίλου βαριάς βιομηχανίας «Friedrich Krupp AG» από το 1909 μέχρι το 1941. Ήταν κατηγορούμενος στη Δίκη της Νυρεμβέργης, αλλά τελικά δεν δικάσθηκε λόγω υγείας.
3 Doors Down

Οι 3 Doors Down είναι ένα αμερικάνικο ροκ συγκρότημα, που δημιουργήθηκε το 1994 από τους Brad Arnold (φωνητικά και ντραμς), Matt Roberts (κιθάρα) και Todd Harrell (μπάσο). Οι πωλήσεις του συγκροτήματος ανέρχονται σε πάνω από 20 εκατομμύρια άλμπουμ μετά την κυκλοφορία του άλμπουμ The Better Life το 2000. Ακόμα, κάνουν πάνω από 300 συναυλίες το χρόνο και έχουν συνεργαστεί με γνωστούς καλλιτέχνες όπως οι Lynyrd Skynyrd, οι Staind, οι Nickelback, οι Alter Bridge, οι Breaking Benjamin, οι Three Days Grace, οι Alter Bridge, οι Seether, οι Shinedown και οι Daughtry.
Λεόμπεν

thumb|250px|Το παλαιό Δημαρχείο.

Με το όνομα Λεόμπεν ή "Λέομπν", (Γερμανικά: "Leoben"), φέρεται ιστορική πόλη της Αυστρίας στο κρατίδιο Στυρία (Steiermark) στην άνω κοιλάδα του ποταμού Μούρ, βορειοδυτικά του Γκρατς.

Πολύ κοντα στη πόλη υφίστανται μεγάλα ανθρακωρυχεία, ενώ στην ίδια την πόλη υπάρχουν εγκατεστημένες πολλές βιομηχανίες σιδήρου, καθώς και κλωστοϋφαντήρια. Το 1937 αριθμούσε 11.450 κατοίκους, ενώ το 1991 περίπου 9.000 κατοίκους. Από τα σημαντικότερα κτίρια πολλά των οποίων ανήκουν στον Μεσαίωνα, είναι το παλαιό ιστορικό Δημαρχείο καθώς επίσης και το ειδικό Πανεπιστήμιο Μεταλλειολογίας και Ορυκτολογίας που χρονολογείται από το 1840.

Η Λεόμπεν έγινε ιστορική πόλη από τον εξαίρετο μεσαιωνικό ομώνυμο πύργο που έκτισαν οι Βενεδικτίνοι και που βρίσκεται στην άκρη της πόλης, επί της όχθης του ποταμού Μουρ, στον οποίο και συνάφθηκε μεταξύ Γαλλίας και Αυστρίας η ομώνυμη συνθήκη ειρήνης Λεόμπεν στις 18 Απριλίου του 1797 που απετέλεσε και την προκαταρκτική της μετέπειτα από 6 μήνες σύναψης της Συνθήκης του Κάμπο Φόρμιο που αφορούσε κυρίως τη τύχη των Ενετικών χωρών.
Ιωάννης Καραβιδόπουλος

Ο Ιωάννης Καραβιδόπουλος (1937) είναι Έλληνας ομότιμος καθηγητής Ερμηνείας της Καινής Διαθήκης στο τμήμα Θεολογίας του Αριστοτέλειου Πανεπιστημίου Θεσσαλονίκης. 

Ο Καραβιδόπουλος γεννήθηκε στη Θεσσαλονίκη. Ολοκλήρωσε τις σπουδές στη Θεολογία και τη Φιλοσοφία στο Α.Π.Θ. και κατόπιν μετεκπαιδεύτηκε στο Στρασβούργο της Γαλλίας και το Γκέτινγκεν της Γερμανίας. Είναι καθηγητής του τμήματος Θεολογίας από το 1975 και διδάσκει Ερμηνεία της Καινής Διαθήκης.

Εργάστηκε για την ανάδειξη της αξίας του Βυζαντινού ή Εκκλησιαστικού κειμένου της Καινής Διαθήκης και προώθησε δυναμικά την κριτική έκδοσή του. Ήταν μέλος της πενταμελούς εκδοτικής επιτροπής της 27ης (1993) κριτικής έκδοσης της "Ελληνικής Καινής Διαθήκης" των Nestle-Aland της Γερμανικής Βιβλικής Εταιρίας , μαζί με τους Μπάρμπαρα και Κουρτ Άλαντ, Κάρλο Μαρτίνι και Μπρους Μέτζγκερ, αλλά και στην εκδοτική επιτροπή της "The Greek New Testament" των Ενωμένων Βιβλικών Εταιριών. Επίσης, συμμετείχε στην επιμέλεια της σύγχρονης μετάφρασης της Αγίας Γραφής σε δημοτική γλώσσα, της "Μετάφρασης από τα Πρωτότυπα Κείμενα". Επίσης, πρωτοποριακή υπήρξε η συμβολή του στη μελέτη των αποκρύφων συγγραμμάτων της Καινής Διαθήκης. 

Το εμπεριστατωμένο έργο του "Εισαγωγή στην Καινή Διαθήκη" αποτελεί ενημερωμένη με τα σύγχρονα δεδομένα συνεισφορά στην σχετική επιστήμη. Έγραψε δύο ερμηνευτικά έργα βιβλίων της Καινής Διαθήκης και συμμετείχε σε συλλογικά έργα όπως οι "Μελέτες Ερμηνείας και Θεολογίας της Καινής Διαθήκης" (1990) και οι "Βιβλικές Μελέτες" (τόμ. Α' 1995, τόμ. Β' 2000 και τόμ. Γ' 2004). Υπήρξε ο εμπνευστής και ταυτόχρονα εκδότης, μαζί με τον καθηγητή Βασίλη Στογιάννο, δυο θεμελιακών σειρών όσον αφορά τις καινοδιαθηκικές σπουδές στην Ελλάδα, την "Ερμηνεία της Καινής Διαθήκης" και τη "Βιβλική Βιβλιοθήκη" (Bibliotheca Biblica), στις οποίες περιλαμβάνονται σύγχρονες πρωτότυπες μελέτες και υπομνήματα. Με το έργο του συνεισέφερε σημαντικά στη διαμόρφωση και στην ευρύτερη αποδοχή της ανανεωτικής στροφής προς την Ορθόδοξη Βιβλική θεολογία, στην οποία πρωτοστάτησε ο καθηγητής Αγουρίδης.
Windows Live Help Community

Το Windows Live Help Community ήταν μέρος της οικογένειας υπηρεσιών Windows Live της Microsoft και περιελάμβανε συλλογές διαδικτυακών κοινοτήτων για συζητήσεις σχετικά με τις υπηρεσίες του Windows Live. Σαν σκοπό είχε την παροχή υποστήριξης για τις υπηρεσίες και τα προϊόντα του Windows Live. Οι χρήστες μπορούσαν να απαντούν σε ερωτήσεις, καθώς επίσης να δημοσιεύουν σχόλια σχετικά με την εμπειρία τους.

Το Windows Live Help Community παρείχε έξι ενότητες βοήθειας και υποστήριξης για τις υπηρεσίες του Windows Live:
*Λογαριασμός Windows Live - Κέντρο Βοήθειας
*Λογαριασμός Windows Live - Σχόλια
*Windows Live QnA
*Windows Live Help Community
*Windows Live Message Boards
*Δημόσιες ομάδες του Windows Live
Κριμισός

Στην ελληνική μυθολογία με το όνομα Κριμισός είναι γνωστός ένας ποτάμιος θεός της Σικελίας. Παίρνοντας τη μορφή αρκούδας, ο Κριμισός ζευγάρωσε με την Έγεστα (γυναίκα καταγόμενη από την Τροία ή τη Δάρδανο) και απέκτησαν ένα γιο, τον Ακέστη, που ίδρυσε την πόλη Έγεστα ή Αίγεστα. Ο Βιργίλιος ("Αινειάδα" 5:38) και ο Υγίνος ("Fabulae" 273), ονομάζουν τον Κριμισό Κρινισό, παραλλαγή με την οποία είναι σήμερα γνωστό και το ομώνυμο ποταμάκι της Σικελίας.
Κριθηίδα

Η Κριθηίδα ή Κρηθηίδα (Κριθηίς, Κρηθηίς) αναφέρεται ως η μυθική μητέρα του Ομήρου. Σύμφωνα με τη γνωστότερη παράδοση, αυτή της Σμύρνης, η Νύμφη Κριθηίς γέννησε με τον ποτάμιο θεό Μέλητο τον Μελησιγενή, ο οποίος αργότερα αποκλήθηκε Όμηρος. Ο Φιλόστρατος περιγράφει παραστάσεις των ερώτων του Μέλητα με την Κριθηίδα.

Κατά την παραλλαγή του Εφόρου ζούσαν κάποτε στην Κύμη τρεις αδελφοί, ο Απελλής, ο Μαίονας και ο Δίος. Ο Απελλής είχε μια κόρη, την Κριθηίδα, την οποία πριν από τον θάνατό του εμπιστεύθηκε στον Μαίονα. Ο Μαίονας όμως ατίμασε την Κριθηίδα και μετά την πάντρεψε με τον Σμυρναίο Φήμιο. Μια φορά που η Κριθηίδα πήγε να πλύνει στον ποταμό Μέλητα, την έπιασαν πόνοι και γέννησε εκεί τον Μελησιγενή, το παιδί που αργότερα ονομάσθηκε «Όμηρος».

Ο Αριστοτέλης πάλι γράφει ότι η Κριθηίς ήταν παρθένος από την Ίο. Την αποπλάνησε κάποιος δαίμονας, συγχορευτής των Μουσών, και η Κριθηίδα κατέφυγε στην Αίγινα. Εκεί την άρπαξαν πειρατές και την οδήγησαν στη Σμύρνη, στον βασιλιά των Λυκίων Μαίονα, ο οποίος την παντρεύτηκε. Το παιδί που γεννήθηκε το ανέθρεψε ο Μαίονας μόνος του, γιατί η Κριθηίς πέθανε μετά τον τοκετό.

Κατά τον «ψευδοηροδότειο βίο» του Ομήρου, ο Μελάνωπος ήρθε στην Κύμη την εποχή που ιδρύθηκε η πόλη αυτή και παντρεύτηκε την κόρη κάποιου «Ομήρου», με την οποία απέκτησαν την Κριθηίδα. Η Κριθηίδα όταν μεγάλωσε έμεινε έγκυος από κάποιον άγνωστο και γέννησε τον Μελησιγενή-Όμηρο κοντά στις όχθες του ποταμού Μέλητα. Τον γιο της αυτό τον ανέθρεψε και τον δίδαξε ο Σμυρναίος Φήμιος, ο οποίος παντρεύτηκε την Κριθηίδα.

Η Κριθηίς απεικονίζεται σε νομίσματα της Κύμης, που φέρουν την επιγραφή «ΚΡΙΘΗΙΣ ΚΥΜΑΙΩΝ». Παριστάνεται όρθια με χιτώνα και ιμάτιο, και κρατά σκήπτρο.
* Η Κρηθηίς έδωσε το όνομά της σε ένα γένος από λεπιδόπτερα έντομα της οικογένειας γεωμετρίδες ("Cretheis").
Κρίνακος

Στην ελληνική μυθολογία με το όνομα Κρίνακος ή Κρηνάκος είναι γνωστός ένας γιος του Δία και πατέρας του Μακαρέα ή ένας γιος του Υριέα και πατέρας του Μάκαρος. 

Ήταν βασιλιάς της Αχαϊκής πόλης Ώλενος την εποχή του κατακλυσμού του Δευκαλίωνα, ο δεύτερος βασιλιάς της πόλης και διάδοχος του Ώλενου, ίσως και γιος του. Διάδοχος του Κρηνάκου ήταν ο Πέλοπας έως να πάρει μέρος στους αγώνες στην Ηλεία και γίνει βασιλιάς στην Πίσα.

Οι δύο αυτές εκδοχές μαζί επιμαρτυρούν πανάρχαιες σχέσεις μεταξύ Βοιωτών, Λεσβίων και Αχαΐας, μια και ο Υριέας είναι ο επώνυμος ήρωας της Υρίας στην ανατολική Βοιωτία, ο Μάκαρ ήταν βασιλιάς της Λέσβου, ενώ ο Μακαρέας καταγόταν από την Ώλενο της Αχαΐας. Οι αρχαίοι Έλληνες πάντως θεωρούσαν το όνομα του Κρινάκου ως βαρβαρικό. Αναφέρεται ότι σύζυγος του Κρινάκου ήταν η Μυτιλήνη.
Κουκουμάς

Ο Κουκουμάς είναι παληό έθιμο της Σύμης του Δωδεκανησιακού Αρχιπελάγους που οι κάτοικοι αναβίωναν στις 2 Μαΐου, επέτειο ανακομιδής των λειψάνων του Αγίου Αθανασίου. Στό έθιμο αυτό έπαιρναν μέρος, ανύπαντροι νέοι και νέες. Αποβραδίς, η κυρά του σπιτιού όπου θα γιόρταζαν τον Κουκουμά, έδινε ένα αγγείο της Βενετίας, το ξυστί, σε εφτά νέες για να φέρουν από ισάριθμα σπίτια, που ένα μέλος του λεγόταν Ειρήνη, το λεγόμενο αμίλητο νερό, διότι καθ’οδόν δεν έπρεπε να μιλούν. Στην επιστροφή, έβαζαν μέσα στο ξυστί τα δαχτυλίδια τους και το σκέπαζαν με κόκκινο μαντήλι κι' ένα μεγάλο κλειδί. Το ξυστί το ανέβαζε, τότε, η κυρά στο ανώι, όπου το άφηνε ως το πρωί, για να το δουν ο ουρανός και τ’ άστρα. Έτσι, πίστευαν ότι θα παντρεύονταν γρήγορα. Το πρωί, μετά την Λειτουργία στο ναό του Αγίου Αθανασίου, μετέβαιναν στο σπίτι όπου έκαναν τον Κουκουμά παίρνοντας θέση γύρω από ένα μπακιρένιο ταψί, το σινί. Η νοικοκυρά κατέβαζε από το ανώι το ξυστί και το έβαζε στο κέντρο του σινιού. Αμέσως οι νέες αφαιρούσαν το κλειδί, το κόκκινο μαντήλι, έβγαζαν τα δαχτυλίδια τους και έβαζαν στο ξυστί φρεσκοκομμένα λουλούδια και γύρω στο σινί καμιά δεκαριά κουτάλια της σούπας. Με τις παλάμες τους χτυπούσαν ρυθμικά το σινί και τα κουτάλια έκαναν ένα ωραίο ήχο, ενώ οι λυράρηδες άρχιζαν να παίζουν μουσική και οι νέες, να τραγουδούν δίστιχα επαινώντας τους αγαπημένους τους. Μετά το γεύμα που πρόσφερε η κυρά, άρχιζαν να καταφθάνουν οι νέοι με τριαντάφυλλο στ' αυτί και χόρευαν με τις νέες τραγουδώντας άλλα δίστιχα. Στο τέλος του Κουκουμά, η κυρά έδινε σε κάθε νέα ένα κομμάτι από πίττα φτιαγμένη με το αμίλητο νερό, αλάτι και αλεύρι κοσκινισμένο από πρωτότοκη νέα, της οποίας ζούσαν οι γονείς. Λόγω του αλατιού στην πίττα που έτρωγαν, οι νέες διψούσαν και στον ύπνο τους έβλεπαν σε ποιού νέου το σπίτι θα πήγαιναν για να πιουν και να ξεδιψάσουν. Αυτός θα ήταν ο νέος που θα παντρεύονταν.
Πάνος Καπώνης

O Πάνος Καπώνης (25 Μαρτίου 1947) είναι Έλληνας ποιητής, κριτικός λογοτεχνίας και δικηγόρος.
Ζοζέφ Σιφακίς

O Ιωσήφ Σηφάκης (γνωστός διεθνώς και ως Joseph Sifakis/ Ζοζέφ Σιφακίς) είναι Ελληνογάλλος ερευνητής της πληροφορικής και ένας από τους σημαντικότερους σύγχρονους της επιστήμης της πληροφορικής.
Καισάρεια του Φιλίππου

Η πηγή στην Πανειάδα με το σπήλαιο του [[Παν|Πάνα]] στο βάθος
H Καισάρεια του Φιλίππου ήταν αρχαία πόλη που βρισκόταν στα βόρεια όρια του όρους Ερμών, κοντά στις πηγές του Ιορδάνη ποταμού. Στην αρχαιότητα ονομαζόταν Πανειάς, ενώ το σύγχρονο όνομά της είναι Μπανιάς.

Σε αυτή την πόλη έλαβε χώρα η μάχη μεταξύ των Αιγυπτίων και των νικηφόρων στρατευμάτων του Αντίοχου Γ' περ. το 200 Π.Κ.Χ.

Κατηγορία:Αρχαίες πόλεις της Συρίας
Κατηγορία:Πτολεμαϊκό Βασίλειο
Κατηγορία:Αυτοκρατορία των Σελευκιδών
Παράλιος Καισάρεια

Η Καισάρεια (Λατ. "Caesarea Maritima", δηλ. «Παράλιος Καισάρεια», και "Caesarea Palaestina", δηλ. «Καισάρεια της Παλαιστίνης») υπήρξε πόλη και λιμάνι που χτίστηκε από τον Ηρώδη τον Μέγα μεταξύ των ετών 25 ως 13 π.Χ. Παλαιότερα η πόλη λεγόταν Πύργος του Στράτωνος από τον αυτόνομο ηγεμόνα της Σιδώνας Στράτωνα Α΄(Abshtart) που είχε αποστατήσει από τους Αχαιμενίδες Πέρσες. Αργότερα, προφανώς ο Δημήτριος Α΄ των Σελευκιδών μετονόμασε την πόλη σε Δημητριάδα, ονομασία που κατά τον Kushnir-Stein αντικατέστησε την παλαιότερη (δηλ. του Πύργου του Στράτωνος). Σήμερα, τα ερείπιά της βρίσκονται στη μεσογειακή ακτή του Ισραήλ, στο μέσο του δρόμου ανάμεσα στις πόλεις Τελ Αβίβ και Χάιφα.

Δίπλα στα ερείπια της αρχαίας πόλης βρίσκεται η σύγχρονη ισραηλινή πόλη Κεσαρίγια ("Qesarya").
Wings of Storm

thumb|200px|right|Οι Wings of Storm
Οι Wings of Storm (Κροατικά: "Krila Oluje", "Φτερά της Καταιγίδας") είναι το αεροβατικό σμήνος επιδείξεων της Κροατικής Πολεμικής Αεροπορίας. Το σμήνος ιδρύθηκε επίσημα την άνοιξη του 2005, η πρώτη εμφάνισή του όμως πραγματοποιήθηκε στις 23 Ιουνίου 2004, στη διάρκεια του αγώνα του Ευρωπαϊκού πρωταθλήματος ιστιοπλοΐας που πραγματοποιήθηκε εκείνη τη χροχιά στο Ζαντάρ ("Zadar"). 
Η πρώτη επίσημη επίδειξη πραγματοποιήθηκε στις 5 Αυγούστου 2005 πάνω από την πόλη Κνιν, κατά τη διάρκεια των εορτασμών της Εθνικής Εορτής Νίκης και Ευχαριστιών ("Victory and Homeland Thanksgiving Day"), καθώς και στη 10η επέτειο της Επιχείρησης Καταιγίδα. Εκείνη την εποχή το σμήνος χρησιμοποιούσε τέσσερα αεροσκάφη Pilatus PC-9M, τα οποία αυξήθηκαν σε πέντε το φθινόπωρο του ίδιου έτους. Το πρόγραμμά τους διαρκεί περίπου δεκαεπτά λεπτά. 

Οι πιλότοι του σμήνους είναι εκπαιδευτές της Κροατικής αεροπορίας και η ομάδα έχει έδρα την αεροπορική βάση Ζέμουνικ.
Τσούκτσι

Οι Τσούκτσι είναι ένας νομαδικός αυτόχθων λαός που κατοικεί στο ΒΑ άκρο της Σιβηρίας, εκεί που συναντώνται ο Αρκτικός και ο Ειρηνικός Ωκεανός. Η περιοχή τους ονομάζεται Τσουκότκα και αποτελεί χωριστό ομοσπονδιακό υποκείμενο της Ρωσίας.

Σύμφωνα με την πιο πρόσφατη παρρωσική απογραφή (2002), ο συνολικός πληθυσμός τους ανέρχεται σε λίγο παραπάνω από 15.500 άτομα. Η μεγάλη πλειοψηφία ζει στη γη των προγόνων της (όπου όμως πια είναι μειοψηφία), ενώ μερικές εκατοντάδες είναι εσωτερικοί μετανάστες σε άλλες περιοχές της Ρωσίας. Οι μεγαλύτερες γενιές είναι δίγλωσσες, χρησιμοποιώντας τόσο την εθνική γλώσσα τους (τσουκοτική) όσο και τη ρωσική. Οι νεότεροι, ιδίως όσοι μεγαλώνουν σε οργανωμένους οικισμούς, μιλούν κυρίως ρωσικά.
Ζοακίμ Τσισάνο

O Ζοακίμ Τσισάνο (Joaquim Alberto Chissano) είναι πολιτικός από τη Μοζαμβίκη. Υπήρξε ο δεύτερος Πρόεδρος της αφρικανικής χώρας. Υπηρέτησε στο αξίωμα από τις 6 Νοεμβρίου του 1986 ως τις 2 Φεβρουαρίου του 2005. Μετά την παραίτησή του από την προεδρία ηγήθηκε διπλωματικών πρωτοβουλιών και συνεργάστηκε με τα Ηνωμένα Έθνη. Είναι πρόεδρος του Ιδρύματος που φέρει το όνομά του και του Φόρουμ των πρώην Αρχηγών Κρατών και Κυβερνήσεων της Αφρικής.
Μαρία Γιαννακοπούλου

Η Μαρία Γιαννακοπούλου (Αθήνα, 1918 - 1967) ήταν ηθοποιός, παλιά καρατερίστα του θεάτρου και του κινηματογράφου.
Κίσια Κόουλ

Η Κίσια Κόουλ (Keyshia Michelle Cole) είναι Αμερικανίδα τραγουδίστρια με ιταλικές ρίζες, που ανήκει στην R&B σκηνή, τραγουδοποιός και δισκογραφική παραγωγός. Το πρώτο της άλμπουμ έγινε πλατινένιο το 2005. Η ίδια έχει στο ενεργητικό της δύο υποψηφιότητες για Βραβείο Γκράμι.
Κρίσος

Στην ελληνική μυθολογία ο Κρίσος ήταν ο ιδρυτής και «επώνυμος ήρωας» της πόλεως Κρίσα, που βρισκόταν στις νότιες πλαγιές του Παρνασσού. Ο Κρίσος ήταν γιος του Φώκου (απογόνου του Αιακού) και της Αστεροδείας, δίδυμος αδελφός του Πανοπέως με τον οποίο είχε μαλώσει όταν ακόμα βρίσκονταν μέσα στην κοιλιά της μητέρας τους. Ο Κρίσος πήρε ως σύζυγό του την Αντιφάτεια και απέκτησαν μαζί ένα γιο, τον Στροφίο.
Μπικενιμπέου Παενίου

Ο Μπικενιμπέου Παενίου (Bikenibeu Paeniu) είναι πολιτικός από το Τουβαλού. Υπήρξε δύο φορές Πρωθυπουργός της νησιωτικής χώρας. Μάλιστα, είναι ο πρώτος και μοναδικός ως σήμερα που θήτευσε επί δύο θητείες στην πρωθυπουργία.
Κρινώ

Με το όνομα Κρινώ είναι γνωστή στην ελληνική μυθολογία μια θυγατέρα του Τρωαδίτη Αντήνορα και της πριγκήπισσας Θεανούς, ιέρειας της Αθηνάς και κόρης της βασίλισσας Εκάβης. Η Κρινώ αναφέρεται από μεταγενέστερους συγγραφείς, οι οποίοι δέχονται ότι οι Αντηνορίδες ήταν 19, και όχι 11 (όπως δέχεται ο Όμηρος). Η Κρινώ απεικονιζόταν μαζί με τον πατέρα της στη «Λέσχη των Κνιδίων» στους Δελφούς.
Μέριλυν Μάνσον

Ο Μπράιαν Χιου Γουόρνερ (, 5 Ιανουαρίου 1969), πιο γνωστός με το ψευδώνυμο Μέριλυν Μάνσον ("Marilyn Manson") είναι Αμερικανός μουσικός. Είναι επίσης ηθοποιός, ζωγράφος, καλλιτέχνης πολυμέσων, και πρώην δημοσιογράφος μουσικής. 

Γεννήθηκε στις 5 Ιανουαρίου του 1969 στο Καντόν του Οχάιο. Είναι γνωστός για την αμφιλεγόμενη παρουσία του στην σκηνή, ως ο τραγουδιστής του συγκροτήματος Marilyn Manson, το εκκεντρικό του προφίλ και τη σαρκαστική μουσική του. Είναι μέλος του συγκροτήματος με το όνομά του, το οποίο ίδρυσε μαζί με τον Νταίζη Μπέρκοβιτς. Το ψευδώνυμό του προέρχεται από τον συνδυασμό δύο

άλλων ονομάτων, της ηθοποιού Μέριλιν Μονρόε και του Τσαρλς Μάνσον, ο οποίος ήταν ένας κατά συρροή δολοφόνος και βιαστής.

Είναι πιο γνωστός για τους δίσκους του που κυκλοφόρησαν στη δεκαετία του 1990, κυρίως για το "Antichrist Superstar" και το "Mechanical Animals", που μαζί με τη δημόσια εικόνα του του κέρδισαν μια φήμη στα mainstream μέσα ενημέρωσης ως μια αμφιλεγόμενη προσωπικότητα και μια δήθεν αρνητική επίδραση στους νέους. Στις ΗΠΑ μόνο, τρία άλμπουμ της μπάντας έχουν γίνει πλατινένια και άλλα τρία χρυσά. Εχει καταταχθεί 44ος στο "Top 100 Heavy Metal Vocalists" από την Hit Parader και έχει προταθεί για τέσσερα βραβεία Grammy.

Ο Manson έκανε το κινηματογραφικό του ντεμπούτο το 1997 ως ηθοποιός στο "Lost Highway" του David Lynch.
Κτήσυλλα

Στην ελληνική μυθολογία με το όνομα Κτήσυλλα είναι γνωστή μια θυγατέρα του Αλκιδάμα και της Ιουλίδας, από την Κω. Στη νήσο Κω υπήρχε ιερό της Κτήσυλλας, η οποία λατρευόταν με θυσίες και δεχόταν την επίκληση «Εκαέργη».

Σύμφωνα με άλλη εκδοχή, που αφηγείται ο Αντωνίνος Λιβεράλις, η Κτήσυλλα καταγόταν από την Κέα και την είχε ερωτευθεί ο Ερμοχάρης ο Αθηναίος, όταν την είδε να χορεύει. Ο Ερμοχάρης σκέφθηκε το εξής τέχνασμα: Χάραξε ένα όρκο πάνω σε ένα μήλο και περίμενε πότε η Κτήσυλλα θα πήγαινε στον ναό της Αρτέμιδας. Μόλις η κόρη βρέθηκε εκεί, ο Ερμοχάρης πέταξε μέσα το μήλο. Εκείνη το πήρε και διάβασε μεγαλόφωνα ό,τι ήταν γραμμένο επάνω του: «Ορκίζομαι να μην πάρω για σύζυγό μου άλλην εκτός από την Κτήσυλλα.» Η Κτήσυλλα ντράπηκε και πέταξε μακριά το μήλο. Ο Ερμοχάρης όμως πήγε κατευθείαν στον πατέρα της, του ανεκοίνωσε το συμβάν και τη ζήτησε σε γάμο. Ο Αλκιδάμας δέχθηκε, αλλά ο Ερμοχάρης του ζήτησε να ορκισθεί στον Απόλλωνα και να αγγίξει και την ιερή του δάφνη.

Πέρασε από τότε αρκετός καιρός. Ο Αλκιδάμας όχι μόνο καταπάτησε τον όρκο του, αλλά ξεχνώντας τον αρραβώνιασε την Κτήσυλλα με άλλο. Ενώ λοιπόν η Κτήσυλλα θυσίαζε στην Άρτεμι για να τιμήσει τη μνηστεία της, ο Ερμοχάρης έτρεξε στον ναό. Αυτή τον είδε, τον ερωτεύθηκε και εγκαταλείφθηκε σε μία εκούσια απαγωγή. Το ζεύγος έφθασε στην Αθήνα και τέλεσε τους γάμους του. Η Κτήσυλλα γέννησε ένα παιδί, αλλά η ίδια πέθανε κατά τον τοκετό. Εξιλεώθηκε έτσι η επιορκία του πατέρα της προς τον Απόλλωνα. Κατά την κηδεία της, ένα περιστέρι πέταξε πάνω από το φέρετρο και το σώμα της Κτήσυλλας εξαφανίσθηκε. Οι κάτοικοι της Κέας και ο Ερμοχάρης ρώτησαν το Μαντείο των Δελφών τι έπρεπε να κάνουν και εκείνο τους απάντησε ότι έπρεπε να αποδώσουν λατρεία στην «Αφροδίτη Κτήσυλλα», δηλαδή στη νεκρή γυναίκα που είχε θεοποιηθεί.
Ελληνική Ομοσπονδία Καλαθοσφαίρισης

Η Ελληνική Ομοσπονδία Καλαθοσφαίρισης (Ε.Ο.Κ.) είναι ο ανώτατος διοικητικός οργανισμός για την καλαθοσφαίριση στην Ελλάδα. Κάτω από την επιμέλειά της βρίσκονται τα επαγγελματικά και ερασιτεχνικά πρωταθλήματα αλλά και οι εθνικές ομάδες Ανδρών και Γυναικών των διαφόρων ηλικιών.

Τα αντιπροσωπευτικά συγκροτήματα της Ελλάδας υπό την εποπτεία της ΕΟΚ (και παλαιότερα της Ελληνικής Ομοσπονδίας Αθλοπαιδιών ΕΟΑΠ) έχουν να επιδείξουν 30 μετάλλια σε διεθνείς διοργανώσεις, συγκεκριμένα 8 χρυσά, 12 ασημένια και 10 χάλκινα. Σήμερα (Απρίλιος 2021), υπηρεσιακός πρόεδρος της ΕΟΚ διατελεί ο Γιώργος Βασιλακόπουλος και αντιπρόεδρος ο Γαλατσόπουλος Ευάγγελος, που είναι επίσης ο επικεφαλής του ΕΣΑΚΕ.
Γρηγόριος Τουρώνης

Ο Γρηγόριος Τουρώνης ή Γρηγόριος της Τουρ ("Grégoire de Tours", 30 Νοεμβρίου 539 - 17 Νοεμβρίου 594) ήταν Γαλάτης ιστορικός και χριστιανός επίσκοπος στην πόλη Τουρ. Το πλήρες όνομά του ήταν Γεώργιος Φλωρέντιος Γρηγόριος (Λατ. "Georgius Florentius Gregorius").

Ο Γρηγόριος αποτελεί την κύρια ιστορική πηγή της Μεροβίγγειας ιστορίας. Έγραφε —κατά την άποψη κάποιων εσκεμμένα ώστε να έχει μεγαλύτερη λαϊκή απήχηση— με ανορθόγραφο και γεμάτο βαρβαρισμούς τρόπο στην υστερολατινική. Το πιο αξιόλογο έργο του είναι το "Decem Libri Historiarum" (Δέκα Βιβλία Ιστορίας), γνωστότερο με τον μεταγενέστερο τίτλο "Historia Francorum" (Ιστορία των Φράγκων). Ιδιαίτερα διαδεδομένες υπήρξαν οι φανταστικές διηγήσεις του στις οποίες περιγράφονται θαύματα αγίων, και ειδικότερα τα τέσσερα βιβλία με τα θαύματα του Μαρτίνου της Τουρώνης. Ο τάφος του αγίου Μαρτίνου αποτελούσε σημαντικό πόλο έλξης κατά τον 6ο αιώνα και τα συγγράμματα του Γρηγορίου συντέλεσαν στην προώθηση αυτής της λατρείας.
Φλόρενς Γκρίφιθ-Τζόινερ

Η Φλόρενς Γκρίφιθ-Τζόινερ ("Florence Delorez Griffith Joyner", 21 Δεκεμβρίου 1959 - 21 Σεπτεμβρίου 1998) ήταν Αμερικανίδα αθλήτρια του στίβου, που αγωνιζόταν στους δρόμους ταχύτητας. Οι ατομικές της επιδόσεις στις αποστάσεις των 100 και των 200 μέτρων αποτελούν έως σήμερα παγκόσμια ρεκόρ, θεωρούμενη έτσι ως η ταχύτερη γυναίκα όλων των εποχών. Ο θάνατός της αποδόθηκε σε κρίση επιληψίας.
Γουαϊάλλα

<br>

Η Γουαϊάλλα ("Whyalla") είναι πόλη και λιμάνι της Αυστραλίας. Βρίσκεται στην πολιτεία της Νότιας Αυστραλίας και απέχει 395 χλμ από την Αδελαΐδα. Με πληθυσμό 21.988 κατοίκους είναι η τρίτη μεγαλύτερη της πολιτείας.
Ιονάτανα Ιονάτανα

O Ιονάτανα Ιονάτανα ("Ionatana Ionatana", 5 Νοεμβρίου 1938 - 8 Δεκεμβρίου 2000) ήταν πολιτικός από το Τουβαλού. Υπηρέτησε στην πρωθυπουργία του μικρού νησιωτικού κράτους από το 1999 ως το θάνατό του, το 2000.
INRIA

Το Institut national de recherche en informatique et en automatique (INRIA) (Ελληνικά: Εθνικό Ινστιτούτο Έρευνας στην Πληροφορική και τον Αυτοματισμό) είναι ένα εθνικό ινστιτούτο της Γαλλίας που εστιάζει στην επιστήμη υπολογιστών, τη θεωρία ελέγχου και τα εφαρμοσμένα μαθηματικά. Ιδρύθηκε το 1967 στο Ροκενκούρ κοντά στο Παρίσι, και στηρίχθηκε στο SHAPE. Το INRIA είναι δημόσιο ίδρυμα έρευνας και τεχνολογίας (EPST) υπό την διπλή επίβλεψη του γαλλικού Υπουργείου Έρευνας και του Υπουργείου Οικονομίας, Οικονομικών και Βιομηχανίας.
OCaml

Objective Caml (OCaml, προφέρεται «Οκάμελ»), ή Αντικειμενοστραφής Caml, είναι η κύρια υλοποίηση της γλώσσας προγραμματισμού Caml, η οποία δημιουργήθηκε από τον Ξαβιέ Λερουά, τον Ζερόμ Βουιγιόν, τον Νταμιέν Ντολιγιέ, Ντιντιέ Ρεμύ και άλλους, το 1996. Η OCaml είναι λογισμικό ανοικτού κώδικα, η διαχείριση και διατήρηση του οποίου γίνεται κυρίως από το INRIA.

Η γλώσσα OCaml επεκτείνει τον πυρήνα της γλώσσας Caml με αντικειμενοστραφή στοιχεία.

Τα εργαλεία προγραμματισμού της OCaml περιλαμβάνουν έναν διαδραστικό (interactive) διερμηνέα, έναν μεταγλωττιστή bytecode και έναν μεταγλωττιστή κώδικα μηχανής. Διαθέτει μεγάλη βιβλιοθήκη που την κάνει χρήσιμη για πολλές από τις ίδιες εφαρμογές όπως η Python ή η Perl, καθώς και ένα εύρωστο σύστημα modules και αντικειμενοστραφείς προγραμματιστικές δομές που την κάνουν χρήσιμη και για μεγάλες εφαρμογές.

Η OCaml είναι ο διάδοχος της Caml Light και αποτελεί μέλος της οικογένειας των γλωσσών προγραμματισμού που κατάγονται από την ML. Τα αρχικά CAML αρχικά σήμαιναν Categorical Abstract Machine Language, αν και η OCaml δεν ακολουθεί την ίδια αφαιρετική μηχανή.

H F# είναι μια διάλεκτος της OCaml (με αρκετές αλλαγές), που εκτελείται στην πλατφόρμα .NET της Microsoft.
Δημοκρατικό Κέντρο - Αγροτική Φιλελευθέρα Ένωσις

Το Δημοκρατικό Κέντρο - Αγροτική Φιλελευθέρα Ένωσις συγκροτήθηκε το Φεβρουάριο του 1961 από κεντρώους βουλευτές που συνασπίστηκαν υπό την ηγεσία του Γεωργίου Παπανδρέου και αποτέλεσαν τον προθάλαμο για τη δημιουργία το Σεπτέμβρη του ίδιου χρόνου της Ένωσης Κέντρου.
Ομάδα PC-7

thumb|Η Ομάδα PC-7 σε σχηματισμό
Η Ομάδα PC-7 ("PC-7 Team") είναι αεροβατική ομάδα της Ελβετικής Πολεμικής Αεροπορίας. Το όνομά της προέρχεται από τα αεροσκάφη που χρησιμοποιεί, εννέα εκπαιδευτικά Pilatus PC-7. 

Η ομάδα ιδρύθηκε το 1987, όμως δεν πραγματοποίησε εμφανίσεις την επόμενη χρονιά. Το 1989 επανιδρύθηκε με αφορμή την επέτειο των 75 χρόνων της Ελβετικής Πολεμικής Αεροπορίας. Οι περισσότερες επιδείξεις της πραγματοποιήθηκαν την Ελβετία, όμως από το 1992 η ομάδα πραγματοποιεί περιστασιακά επιδείξεις και στο εξωτερικό.
Δημήτρης Κουρμούλης

Ο Δημήτρης Κουρμούλης ήταν αγωνιστής της Ελληνικής Επανάστασης.
Αλ-Φαράμπι

O Αμπού Ναζρ Μουχάμαντ ιμπν αλ-Φαράχ αλ-Φαράμπι ή Φαραμπί (Περσ. محمد فارابی) ή Αμπού Ναζρ αλ-Φαράμπι (γνωστός επίσης σε ορισμένες πηγές, ως Μουχάμαντ ιμπν Μουχάμαντ ιμπν Ταρχάν ιμπν Ουζλάγκ αλ-Φαράμπι أبو نصر محمد بن محمد بن أوزلغ الفارابي ), επίσης γνωστός στον δυτικό κόσμο ως Αλφαράβιος και Αλ-Φαράμπι (περ. 872 – 950) υπήρξε ο πρώτος στην πραγματικότητα φιλόσοφος του αραβικού κόσμου. Κύριες πηγές της φιλοσοφίας του πρέπει να αναζητηθούν στην ελληνική παράδοση, στα πρωτότυπα κείμενα του Πλάτωνα και του Αριστοτέλη, στο νεοπλατωνισμό και τον αριστοτελισμό της Αλεξάνδρειας. Ο Αλ-Φαράμπι υπήρξε φιλόσοφος με την πλήρη έννοια του όρου, γεγονός που αποδεικνύεται και από την προσήλωσή του στην προτεραιότητα της φιλοσοφίας έναντι της θεολογίας. Η θέση του αυτή εκλαμβάνει ακόμη μεγαλύτερη σημασία ιδωμένη υπό το πρίσμα της εποχής και του πνευματικού περιβάλλοντος στο οποίο έζησε. Το έργο του υπήρξε πολυσχιδές, εκτεινόμενο σε όλους σχεδόν τους παραδοσιακούς φιλοσοφικούς κλάδους. Σήμερα το πρόσωπό του φιγουράρει σε όλα τα χαρτονομίσματα τένγκε του Καζακστάν.
Δίκη της IG Farben

thumb|300px|Οι κατηγορούμενοι κατά την πρώτη ημέρα της ακροαματικής διαδικασίας
Με τον όρο Δίκη της IG Farben είναι γνωστή η δίωξη της Κυβέρνησης των ΗΠΑ εναντίον του Καρλ Κράουχ (Carl Krauch) και λοιπών, η οποία έγινε στη γερμανική πόλη της Νυρεμβέργης ως επακόλουθη της κύριας Δίκης της Νυρεμβέργης. Οι επακόλουθες δίκες δεν έγιναν ενώπιον του τετραεθνούς Δικαστηρίου, που εκδίκασε την κύρια Δίκη.
Gloster Gladiator

Το Gloster Gladiator (ή Gloster SS.37) υπήρξε βρετανικό καταδιωκτικό που χρησιμοποιήθηκε από τη Βρετανική Βασιλική Αεροπορία (RAF) και το Βρετανικό Βασιλικό Ναυτικό (στην παραλλαγή Sea Gladiator) και εξήχθη σε πολλές άλλες πολεμικές αεροπορίες κατά τη δεκαετία του ’30. Ήταν το τελευταίο διπλάνο καταδιωκτικό της RAF και όταν εμφανίστηκε, ήταν ήδη ξεπερασμένο από νεότερα σχέδια μονοπλάνων. Αν και συχνά οικτείρεται για τους τρομερούς αντιπάλους που κλήθηκε να αντιμετωπίσει στις αρχές του Β΄ Παγκοσμίου Πολέμου, ο «Μονομάχος» επέδειξε αξιοπρεπή παρουσία στις μάχες.

Υπηρέτησε σχεδόν σε όλα θέατρα επιχειρήσεων του Β΄ Παγκοσμίου Πολέμου, σε πολυάριθμες πολεμικές αεροπορίες, ορισμένες από αυτές από την πλευρά του Άξονα. Η RAF το χρησιμοποίησε στη Νορβηγία, τη Γαλλία, την Ελλάδα, τη Μάλτα και την εισβολή στο Ιράκ (όπου κατά ειρωνεία της τύχης, η Ιρακινή Βασιλική Αεροπορία ήταν παρόμοια εξοπλισμένη). Άλλες χώρες που χρησιμοποίησαν το Gladiator ήταν η Κίνα, από το 1938, ενάντια στην Ιαπωνία, η Φινλανδία (καθώς και το 19ο Φινλανδικό Ιπτάμενο Σύνταγμα Σουηδών εθελοντών) ενάντια στη Σοβιετική Ένωση, καθώς και η Νορβηγία, το Βέλγιο και η Ελλάδα ενάντια σε εισβολές του Άξονα στα εδάφη τους.
Μιχάλης Κουρμούλης

Ο Μιχάλης Κουρμούλης (1765 - 1824) ήταν Έλληνας αγωνιστής της Επανάστασης του 1821 από την Κρήτη και ένας από τους σημαντικότερους οπλαρχηγούς που έδρασαν στο νησί.
Ουδέτερη θάλασσα

Ο όρος Ουδέτερη θάλασσα είναι στρατιωτικός όρος, που σύμφωνα με το "Δημόσιο Διεθνές Δίκαιο", χαρακτηρίζεται η θαλάσσια έκταση (χωρικά ύδατα) ενός ουδέτερου κράτους, ή το σύνολο αυτών των ουδετέρων κρατών, έναντι άλλων εμπολέμων.

Περί της έννοιας αυτής προβλέπει η ΙΓ' Σύμβαση της Χάγης (Δίκαιο Πολέμου). Στην έννοια αυτή μπορεί να περιλαμβάνονται εσωτερικά ύδατα, μεγάλες λίμνες ή και ολόκληρη κλειστή θάλασσα όπως για παράδειγμα ο Εύξεινος Πόντος την περίοδο 1856-1871.<br> 
Υπό την αυτή έννοια καλύπτονται σήμερα και θαλάσσιες διώρυγες όπως του Παναμά και του Σουέζ.
Κυάνιππος

Στην ελληνική μυθολογία με το όνομα Κυάνιππος είναι γνωστά τα παρακάτω τρία διαφορετικά πρόσωπα:
# Γιος του Αιγιαλέως και της Κομαιθούς (κόρης του Τυδέα). Ο Κυάνιππος αυτός ήταν εγγονός του Αδράστου, βασιλιάς του Άργους από το γένος των Βιαντιδών. Μετά τον θάνατο του πατέρα του ο Κυάνιππος ανέβηκε στον θρόνο, αλλά τον κηδεμόνευαν ο Διομήδης και ο Ευρύαλος. Πήρε μέρος στον Τρωικό Πόλεμο και ήταν ένας από αυτούς που κρύφθηκαν μέσα στον Δούρειο Ίππο.
# Γιος του Φάρακος από τη Θεσσαλία, μανιώδης κυνηγός και σύζυγος της Λευκονόης. Για περισσότερα σχετικώς με αυτόν βλ. τον μύθο «Κυάνιππος και Λευκονόη».
# Πατέρας της Κυάνης από τις Συρακούσες. Επειδή δεν θυσίαζε στον Διόνυσο, ο θεός τον τιμώρησε με μέθη. Στην κατάσταση αυτή ο Κυάνιππος βίασε χωρίς να το θέλει την Κυάνη, η οποία τον αναγνώρισε από το δαχτυλίδι του. Εξαιτίας αυτού του ανοσιουργήματος έπεσε στις Συρακούσες λοιμός. Το μαντείο έδωσε χρησμό ότι έπρεπε να θανατωθεί ο Κυάνιππος. Τότε η Κυάνη σκότωσε τον πατέρα της και μετά αυτοκτόνησε.
Αναδρομή

Αναδρομή στα μαθηματικά και την επιστήμη υπολογιστών είναι μια μέθοδος για τον ορισμό συναρτήσεων κατά την οποία η οριζόμενη συνάρτηση εφαρμόζεται στον ίδιο της τον ορισμό. Επίσης, ο όρος χρησιμοποιείται γενικότερα για να περιγράψει τη διαδικασία όπου αντικείμενα επαναλαμβάνονται με αυτο-όμοιο τρόπο. Για παράδειγμα, όταν οι επιφάνειες δυο καθρεπτών είναι σχεδόν παράλληλες μεταξύ τους, τα φωλιασμένα είδωλα που προκύπτουν αποτελούν μια μορφή αναδρομής.
Σίβερτ Χόιεμ

Ο Σίβερτ Χόιεμ (Sivert Høyem) (22 Ιανουαρίου 1976) είναι νορβηγός τραγουδιστής. Στο παρελθόν υπήρξε μέλος του ροκ συγκροτήματος Madrugada, ενώ αργότερα ακολούθησε σόλο καριέρα. Στην προσωπική του δισκογραφία περιλαμβάνονται έξι άλμπουμ, μεταξύ των οποίων τα "Ladies and Gentlemen of the Opposition" (2004) και "Exiles" (2006).

Το 2019 το συγκρότημα έσμιξε ξανά στην 20η επέτειο του πρώτου τους δίσκου industrial silence, με μια πετυχημένη περιοδία σε όλη την Ευρώπη.
Γονέας

"Γονέας" ή "γονιός" λέγεται ο πατέρας ή η μητέρα, κάποιος που γεννά, τίκτει, ή ανατρέφει και μεγαλώνει ένα τέκνο. Οι διάφοροι ρόλοι των γονέων διαφέρουν ανάλογα με την ηλικία και είναι ιδιαίτερα πολύπλοκοι στις διάφορες ανθρώπινες κουλτούρες.
Κυδοιμός

Στην ελληνική μυθολογία ο Κυδοιμός ήταν η προσωποποίηση του θορύβου της μάχης, το αντίστοιχο πνεύμα ή δαίμονας. Ο Κυδοιμός ουσιαστικά ταυτίζεται με τον `Ομαδο. Απεικονιζόταν μαζί με την Έριδα και την Κήρα πάνω στην Ασπίδα του Αχιλλέα, που περιγράφεται στην "Ιλιάδα" (Σ 535). Ο Εμπεδοκλής, αναφερόμενος στην παλιά εποχή, γράφει χαρακτηριστικά ότι "«ουδέ τις ην κείνοισιν `Αρης θεός, ουδέ Κυδοιμός»", δηλαδή ότι κατά την εποχή του «Χρυσού Γένους» ούτε πόλεμος υπήρχε, ούτε οι ήχοι της μάχης. Στην «Ειρήνη» του Αριστοφάνη ο Κυδοιμός αναφέρεται (στ. 255 κ.ε.) ως γιος του πολέμου, όπως και στο «Λεξικό της Σούδας», μαζί με τον Δείμο και τον Φόβο.
Κυδραγόρα

Στην ελληνική μυθολογία με το όνομα Κυδραγόρα είναι γνωστή μία θυγατέρα του βασιλιά των Μυκηνών Ατρέα. Η Κυδραγόρα φαίνεται ότι ταυτίζεται με την Αστυόχη ή Αναξίβια, αφού αναφέρεται ότι παντρεύτηκε τον Στροφίο ή τον πατέρα του, τον Κρίσο, και έγινε η μητέρα του Πυλάδη.
Κυδίππη

Στην ελληνική μυθολογία με το όνομα Κυδίππη αναφέρονται τα παρακάτω 4 διαφορετικά πρόσωπα:
# Μια Αθηναία νέα που φημιζόταν για την ομορφιά της. Μια φορά που επισκέφθηκε τη Δήλο ένας ωραίος νέος, γόνος πλούσιας οικογένειας της Κέας, ο Ακόντιος, είδε μέσα στον ναό της Αρτέμιδας την Κυδίππη και την ερωτεύθηκε αμέσως. Της πέταξε λοιπόν ένα κυδώνι πάνω στο οποίο είχε χαράξει τη φράση: «Ορκίζομαι μέσα στο ναό της Αρτέμιδας να πάρω για άντρα μου τον Ακόντιο.» Η Κυδίππη μόλις διάβασε τον όρκο οργίσθηκε και έφυγε από τον ιερό τόπο, αλλά είχε πλέον δεσμευθεί ενώπιον της θεάς διαβάζοντας τον όρκο εκεί μέσα. Από τότε, κάθε φορά που η Κυδίππη αρραβωνιαζόταν με κάποιον, αρρώσταινε και θεραπευόταν μόνο όταν διαλυόταν ο αρραβώνας. Τελικά ο πατέρας της ρώτησε το ίδιο το Μαντείο των Δελφών, που του απάντησε ότι ο μόνος τρόπος για να ησυχάσουν ήταν να παντρευτεί η κόρη του τον Ακόντιο, ώστε να καταπραϋνθεί ο θυμός της θεάς για τις «καταπατήσεις» του όρκου. Η Κυδίππη τότε υπάκουσε στον χρησμό και παντρεύθηκε τον Ακόντιο. Ο μύθος αυτός έγινε το θέμα ποιήματος του Καλλιμάχου.
# Ιέρεια της θεάς `Ηρας, μητέρα του Κλέοβι και του Βίτωνα. Σε μία εορτή της θεάς, τα βόδια που επρόκειτο να σύρουν τελετουργικά την άμαξά της αργούσαν να έλθουν, οπότε τα παιδιά της ζεύθηκαν στην άμαξα και την τράβηξαν ολόκληρη τη διαδρομή, 45 στάδια ή 8 περίπου χιλιόμετρα. Η Κυδίππη, συγκινημένη από την αφοσίωσή τους, ζήτησε από την Ήρα «το καλύτερο δώρο που θα μπορούσε να δώσει ένας θεός σε έναν άνθρωπο». Τότε η θεά τους σκότωσε, καθώς το καλύτερο δώρο που μπορούσε να τους δώσει ήταν ο θάνατος στην πιο ευτυχισμένη στιγμή (στην αρχαία Ελλάδα θεωρούσαν τον θάνατο αυτό θεϊκή ανταμοιβή για τους θνητούς, πρβλ. και την ιστορία του Διαγόρα).
# Κόρη της Ηγητορίας και του Οχίμου. Παντρεύτηκε τον θείο της τον Κέρκαφο, έναν από τους Ηλιάδες, ο οποίος κληρονόμησε τη Ρόδο. Σύμφωνα με άλλη εκδοχή, ο πατέρας της την είχε αρραβωνιάσει με τον Οκρίδιο, αλλά ο Κέρκαφος ήταν τόσο ερωτευμένος μαζί της ώστε την απήγαγε και επέστρεψε μόνο όταν ο Όχιμος ήταν πια πολύ γέρος για να τους κάνει κακό.
# Μία από τις 50 Νηρηίδες, τις κόρες του Νηρέα και της Δωρίδας.
Κονίσαλος

Στην ελληνική μυθολογία με το όνομα Κονίσαλος ήταν γνωστός ένας δαίμονας ή Σάτυρος. Ο Κονίσαλος, όπως μας πληροφορεί ο Στράβων (ΙΓ΄ 588), ήταν αττική θεότητα και συσχετιζόταν ή και ταυτιζόταν με τον (φρυγικής καταγωγής) Πρίαπο, καθώς και με τον Ορθάνη και τον Τύχωνα. Μια ολόκληρη κατηγορία, οι «πριαπώδεις» ή φαλλικοί δαίμονες, φαίνεται να εκπροσωπούνται υπό το όνομα «Κονίσαλος» στη "Λυσιστράτη" του Αριστοφάνη, στον στίχο 983: "«είσαι άνθρωπος ή ένας Κονίσαλος;»" Πουθενά δεν αναφέρονται οι γονείς του Κονισάλου, αλλά πιθανώς πατέρας του ήταν ο Ερμής ή ο Διόνυσος. Η λέξη "«κονίσαλος»" ετυμολογικά σημαίνει «λάγνος».
Λασαία

thumb|300 px| Ο χώρος της αρχαίας πόλης Λασσαίας σε σκίτσο του 1850. Διακρίνεται ο αρχαίος μόλος. Στο βάθος οι Καλοί Λιμένες.
Η Λασαία "(Λάσαια ή Λασός ή Αλάς ή Αλάσσα)" ήταν πόλη της αρχαίας Κρήτης. Βρίσκεται σε απόσταση 2,5χλμ ανατολικά από τους Καλούς Λιμένες και αναφέρεται στην Καινή Διαθήκη ως πόλη κοντά στους Καλούς Λιμένες, οι οποίοι αποτέλεσαν σταθμό του αποστόλου Παύλου . Ήταν ένα από τα λιμάνια επίνεια της αρχαίας Γόρτυνος, πρωτεύουσας της Κρήτης. Η περιοχή είναι πλούσια σε κοιτάσματα χαλκού ο οποίος εξορύχθηκε εκτεταμένα κατά την αρχαιότητα. Σώζεται ο αρχαίος μόλος που αποτελείται από ογκόλιθους ριγμένους μεταξύ της ακτής και της μικρής νησίδας που είναι γνωστή ως Τράφος. Το νεκροταφείο της πόλης έχει εντοπιστεί στα δυτικά σε σχέση με την νησίδα. 
Σήμερα οι ανασκαφές βρίσκονται σε εξέλιξη. Διασώζονται λείψανα πρωτομινωικών (θολωτοί τάφοι), ρωμαϊκών χρόνων, και ερείπια εκκλησίας των πρώτων χριστιανικών χρόνων.
Τζων Μπάλλιολ

Ο Τζων Μπάλλιολ ("John Balliol", 1249 - 25 Νοεμβρίου 1314) βασιλιάς της Σκωτίας (1292-1296) ήταν γιος του Ιωάννη 5ου βαρώνου του Μπάλλιολ και της Δερβοργκίλλας του Γκάλογουεϊ κόρης του λόρδου Άλαν του Γκάλογουεϊ. Μετά τον θάνατο της Μαργαρίτας της Νορβηγίας (1290), κόρης της πριγκίπισσας Μαργαρίτας της Σκωτίας, το στέμμα της Σκωτίας διεκδικήθηκε από πολλούς μνηστήρες. Ο Εδουάρδος Α΄ της Αγγλίας βρήκε την μεγάλη ευκαιρία να χρησιμοποιήσει την δύναμη του για να μετατρέψει την Σκωτία σε υποτελές κράτος στον ίδιο με βασιλιά τον Τζον Μπάλλιολ. Η επέμβαση του Εδουάρδου Α΄ στις υποθέσεις της Σκωτίας έφερε αντίδραση στους ευγενείς της περιοχής που εκθρόνισαν τον Μπάλλιολ και τοποθέτησαν στην θέση του δωδεκαμελές συμβούλιο, το Συμβούλιο υπέγραψε συνθήκη με την Γαλλία γνωστή ως "Παλαιά Συμμαχία".

Ο Εδουάρδος Α΄ για αντίποινα εισέβαλε στην Σκωτία ξεκινώντας τους "Πολέμους της Σκωτσέζικης Ανεξαρτησίας", μετά από ήττα της Σκωτίας (1296) ο Τζον Μπάλλιολ παραιτήθηκε και αιχμαλωτίστηκε στον Πύργο του Λονδίνου, ο Τζον Μπάλλιολ στην συνέχεια απεστάλη στην Γαλλία όπου έμεινε σε αφάνεια χωρίς να ασχοληθεί ξανά με την πολιτική. Ο θρόνος της Σκωτίας έμεινε κενός μέχρι την άνοδο του Ροβέρτου Μπρους (1306), μετά τον θάνατο του ο γιος του Τζον Έντουαρντ Μπάλλιολ θα διεκδικήσει τον θρόνο της Σκωτίας την περίοδο που ο γιος και διάδοχος του Μπρους Δαυίδ Β΄ της Σκωτίας ήταν ανήλικος. 
Ο Τζων Μπάλλιολ έμεινε γνωστός με διάφορα ονόματα, στην Νορμανδική Γαλλία ονομαζόταν "Γιοχάν ντε Μπάλλιολ", στην Σκωτσέζικη Γαλατία "Ιάν Μπάλλιολ", οι Σκωτσέζοι τον έλεγαν επιπλέον "Τουμ Ταμπάρντ" που μεταφράζεται "άδειο παλτό" ίσως επειδή δεν κατείχε βασιλικά σύμβολα. 
Δεν υπάρχουν πληροφορίες σχετικά με τα νεανικά χρόνια του Τζων, γεννήθηκε την διετία 1248 - 1250 σε άγνωστη τοποθεσία με πιο πιθανές θέσεις το Γκαλογουέι, την Πικαρδία, το κάστρο του Μπάρναρντ και την κομητεία του Ντέρχαμ. Από την μητέρα του κληρονόμησε σημαντικά εδάφη στην Αγγλία και στην Σκωτία όπως το Χάντινγκτον, από τον πατέρα του άλλα κληρονόμησε πολλά άλλα εδάφη στην Αγγλία και την Γαλλία όπως το Χίτσιν στο Χερτφορτσάιρ.
Κερέν

200px|thumb|Άποψη του Κερέν
Το Κερέν είναι η δεύτερη μεγαλύτερη πόλη της Ερυθραίας. Βρίσκεται βορειοδυτικά της Ασμάρας και είναι η πρωτεύουσα της επαρχίας Ανσέμπα και πατρίδα της φυλής Μπίλεν. Σύμφωνα με στοιχεία του 2005 ο πληθυσμός της πόλης ήταν 86.483 άτομα.
Η πόλη αναπτύχθηκε γύρω από τις σιδηροδρομικές γραμμές προς την Ασμάρα, οι οποίες είναι πλέον εκτός λειτουργίας. Είναι ένα σημαντικό εμπορικό κέντρο και ο τόπος όπου έγιναν μάχες τόσο κατά την διάρκεια του Δεύτερου παγκοσμίου πολέμου όσο και κατά την διάρκεια του πολέμου για την ανεξαρτησία της Ερυθραίας. Το Κερέν ήταν ο τόπος όπου διεξήχθη η σημαντική μάχη μεταξύ Ιταλικών και Βρετανικών στρατευμάτων το 1941.
Κυμοπόλεια

Στην ελληνική μυθολογία η Κυμοπόλεια ήταν μία Νύμφη, και πιο συγκεκριμένα μία "αλιάς" (Νύμφη της θάλασσας). Η Κυμοπόλεια ήταν θυγατέρα της Αμφιτρίτης και του θεού της θάλασσας, του Ποσειδώνα, και παντρεύτηκε τον Βριάρεω, έναν από τους Εκατόγχειρες. Πιθανότατα η Κυμοπόλεια και ο Βριάρεως απέκτησαν και μία κόρη, την Οιολύκα.

Η Κυμοπόλεια είναι πιθανώς μία προσωποποίηση των βίαιων κυμάτων της θάλασσας, το όνομά της εξάλλου σημαίνει «αυτή που καβαλάει τα κύματα». Φαίνεται ότι, όπως και ο σύζυγός της, είχε τεράστιες διαστάσεις.
Κύζικος

μικρογραφία|200 px|δεξιά|Η Κύζικος στη Μυσία της Μ. Ασίας

Η Κύζικος ήταν αρχαία μικρασιατική πόλη στη Μικρά Φρυγία (Μυσία), κοντά στην Προποντίδα. Ήταν αποικία των Μιλησίων.

Ιδρυτής της θεωρείται ο ήρωας Κύζικος, που βοήθησε στην επιτυχία της Αργοναυτικής Εκστρατείας. Η πόλη είχε αναδειχτεί μία από τις σπουδαιότερες ελληνικές πόλεις της Μικράς Ασίας, ξακουστή για την αλιεία και τους στατήρες της από ήλεκτρο, που χρησιμοποιήθηκαν πολύ μέχρι και την εποχή του Μεγάλου Αλεξάνδρου (κυζικηνοί στατήρες). Οι επιγραφές, οι περιγραφές και όλα τα ερείπια εμφανίζουν την Κύζικο ως εξαιρετικά αναπτυγμένη πόλη, πλούσια και σπουδαίο εμπορικό κέντρο. Έξω από τις ακτές της ο Αλκιβιάδης καταναυμάχησε τους Λακεδαιμόνιους το 410 π.Χ. Την εποχή της ρωμαϊκής κυριαρχίας ήταν σχεδόν ελεύθερη και στη βυζαντινή περίοδο εξακολούθησε να ακμάζει.

Τελικά καταστράφηκε από σεισμό το 943 μ.Χ. και κυριολεκτικά ισοπεδώθηκε.

Κατηγορία:Αποικίες της Μιλήτου
Κατηγορία:Αρχαίες πόλεις της Μυσίας
Σάββας Αγουρίδης

Ο Σάββας Αγουρίδης (29 Νοεμβρίου 1921 - 15 Φεβρουαρίου 2009) ήταν Έλληνας πανεπιστημιακός και θεολόγος. Υπήρξε ομότιμος καθηγητής της Θεολογικής Σχολής του Πανεπιστημίου Αθηνών και δίδαξε Ερμηνευτική και Ερμηνεία της Καινής Διαθήκης από το 1968 ως το 1982.
Κύννης

Στην ελληνική μυθολογία με το όνομα Κύννης είναι γνωστός ένας γιος του θεού Απόλλωνα και μιας ανώνυμης Νύμφης από το όρος Πάρνηθα ("«παρνηθίας νύμφης»"). Αναφέρεται ότι ο Κύννης καθιέρωσε στην Αττική τη λατρεία του «Κυννείου Απόλλωνος».
Πρωτοζωολογία

Η Πρωτοζωολογία αποτελεί ιδιαίτερο κλάδο της Ζωολογίας που κύριο αντικείμενο έρευνας και μελέτης της είναι τα πρωτόζωα.

Ο επιστημονικός αυτός κλάδος άρχισε ν΄ αναπτύσσεται περίπου από το β΄ μισό του 17ου αιώνα όταν τότε ο Ολλανδός ερευνητής Άντον φον Λέβενχουκ κατάφερε με το μικροσκόπιό του ν΄ ανακαλύψει πρώτος αυτός τα πρωτόζωα.
Τείχος Δυμαίων

220px|thumb|right|Άποψη του Τείχους των Δυμαίων.
200px|thumb|right|Τμήμα του Τείχους των Δυμαίων όπου διακρίνεται μεσαιωνική οχύρωση.
thumb|right|Άποψη από το βόρειο τμήμα του Τείχους των Δυμαίων.
200px|thumb|right|Βόρειο Τμήμα του Τείχους των Δυμαίων.
Το Τείχος Δυμαίων (ή Κάστρο της Καλόγριας) είναι προϊστορική μυκηναϊκή ακρόπολη στην Αχαΐα.

Το τείχος χτίστηκε στην τελική (ύστερη) νεολιθική περίοδο και έμεινε σε χρήση μέχρι την Ενετοκρατία. Χρησιμοποιήθηκε ξανά το 1943 από τις ιταλικές και γερμανικές δυνάμεις κατοχής που γκρέμισαν μέρος των τειχών για να ανοίξουν είσοδο για αυτοκίνητα και οχήματα και κατασκευάζοντας πολυβολεία. Βρίσκεται περίπου 35 χιλιόμετρα μακριά από την Πάτρα και είναι χτισμένο στο ακρωτήριο του Αράξου, στα Μαύρα βουνά.

Τα τείχη του κάστρου ήταν κυκλώπεια, είχαν μήκος 200 μέτρα, ύψος 10 μέτρα και πάχος 5 μέτρα. Το Τείχος των Δυμαίων διασώζεται ακόμα και σήμερα και κατά καιρούς γίνονται εργασίες αναστηλώσεως του.